EkBass/fiwiki-20250220-pages-articles huggingface dataset:
Castrén & Snellman

Asianajotoimisto Castrén & Snellman Oy on suomalainen asianajotoimisto, joka tarjoaa liikejuridiikan palveluita niin yritysjärjestelyissä, riidanratkaisussa kuin muillakin liikejuridiikan erikoisaloilla. Castrén & Snellman työllistää yli 300 työntekijää ja sillä on toimisto Helsingissä. == Historia == Castrén & Snellman on Suomen vanhin asianajotoimisto.http://www.castren.fi/fi/yritys/ Lakitieteen kandidaatti Kaarlo Castrén ja nimituomari Frans Emil Snellman perustivat toimiston vuonna 1888 Helsingissä. Castrén & Snellman on kirjattu kaupparekisteriin 26. marraskuuta 1896 numerolla 1 519.https://www.castren.fi/fi/yritys/toimistomme- tarina/ Castrén & Snellmanin osakas Martti Olsson toimi Risto Rytin asianajajana sotasyyllisyysoikeudenkäynnissä. Toimisto edusti myös Paasivaara- yhtymää 1960-luvun alun margariiniskandaalin oikeuskäsittelyssä ja Lapuan patruunatehtaan teknistä johtajaa vuoden 1976 räjähdysonnettomuuden jälkeisessä työturvallisuusoikeudenkäynnissä. Castrén & Snellman hoiti takavuosikymmeninä monien suurten yritysten perintäasioita ja 1990-luvun laman aikana useita suuria konkurssi- ja saneeraustoimeksiantoja. Laman jälkeen Suomen yrityskauppamarkkinat lähtivät uuteen nousuun ja Castrén & Snellman keskittyi hoitamaan suuria yritys- ja rahoitusjärjestelyjä. Edelleen 2000-luvulla erityisesti yrityskaupat ja muut transaktiot ovat toimiston merkittävimpiä toimeksiantoja.<ref name="tt/> Castrén & Snellman toimi Nordea Bank Abp:n neuvonantajana Suomen lainsäädännön osalta järjestelyssä, jossa Nordea-konsernin emoyhtiön kotipaikka siirrettiin Ruotsista Suomeen 1.10.2018.https://www.nordea.com/fi/media/uutiset-ja-lehdistotiedotteet/press- releases/2018/10-01-07h30-nordean-kotipaikka-on-siirtynyt.html Viitattu 28.11.2018 ==Lähteet== ==Aiheesta muualla== *Castrén & Snellmanin viralliset kotisivut Luokka:Suomalaiset asianajo- ja lakitoimistot
Eskiminzin

Eskiminzin (1828–1895) oli apassien aravaipa-leirikunnan päällikkö. Hän oli syntyään pinaleño-apassi, mutta siirtyi aravaipojen johtajaksi avioliiton kautta. Eskiminzin tuki Cochisen ja Mangas Coloradasin johtamissa sodissa apassien hyökkäyksiä New Mexicoon, Texasiin ja Arizonaan vuosina 1861–1870, mutta antautui Yhdysvaltain joukoille vapaaehtoisesti alkuvuodesta 1871.Andersson & Henriksson 2010. s. 275. Eskiminzinin ja hänen kansansa asettuminen maatyöläisiksi Yhdysvaltain pienen tukikohdan Camp Grantin läheisyyteen aiheutti voimakkaita vastalauseita Tucsonin kaupungissa Arizonassa. Aravaipoja syytettiin varkauksista ja murhista, ja tucksonilaiset lähettivät yli sata palkkasotilasta kurittamaan Eskiminzinin leirikuntaa. Hyökkäyksestä selvinnyt Eskiminzin kokosi kansansa rippeet ja pakeni vuoristoon. Myöhemmin hän teki sovinnon Yhdysvaltain kanssa kärsittyään kahden vuoden vankilatuomion taposta.Andersson & Henriksson 2010. s. 275. 1870-luvun puolivälissä Eskiminzin auttoi intiaaniasiamies John Clumia kehittämään San Carlosin intiaanireservaatin oloja Gilajoen varrella. Seuraavalla vuosikymmenellä Eskiminzinistä tuli taloudellisesti itsenäinen maanviljelijä kunnes hänet pidätettiin epäiltynä lainsuojattoman vävynsä Apache-Kidin suojelemisesta. Eskiminzin ja hänen jäljellä olevat aravaipansa lähetettiin pakkotyöhön Floridaan.Brown 1991. s. 412. Eskiminz vapautettiin vankeudesta syksyllä 1894 ja hän palasi San Carlosiin, jossa kuoli seuraavan vuoden aikana.Thrapp 1991. s. 468. ==Lähteet== * * * ===Viitteet=== Luokka:Yhdysvaltalaiset intiaanipäälliköt Luokka:Vuonna 1828 syntyneet Luokka:Vuonna 1895 kuolleet
Ondougou

Ondougou on maalaiskunta Moptin alueen Bandiagaran piirissä Malissa. Sen keskuskylä Banakane sijaitsee Dogonin ylängöllä 70 kilometriä Bandiagarasta koilliseen. Kunnassa on 5 700 ja keskuskylässä 800 asukasta (vuonna 2009). ==Maantiede== Ondougoun kunta rajoittuu etelässä Bandiagaran piirin Sanghanin, lännessä Ségué Irén ja pohjoisessa Métoumoun sekä idässä Koron piirin Bamban kuntiin. Maisemaa leimaavat kalliorinteet ja laaksot. Kasvillisuus on ihmisen toiminnasta kärsinyttä heinäsavannia, jolla kasvaa puita ja pensaita. Pysyviä vesistöjä ei ole.Analyse-diagnostic, s. 26–27. Seutu kuuluu Sahelin vyöhykkeeseen. ==Asutus== Kuntaan kuuluu kymmenen (tai yhdeksän) kylää ja kolme pikkukylääAnalyse-diagnostic, s. 11.. Yli tuhannen asukkaan kyliä ovat Guinékanda ja Ondougou-Da. Virallinen keskuspaikka on Banakane, mutta kaikki toiminnot ovat keskittyneet helpommin kuljettavaan Ondougou-Dan kyläänAnalyse- diagnostic, s. 15.. Suurin osa asukkaista on dogoneja. ==Liikenne, elinkeinot ja palvelut== Ondougou-Dasta on hyväkuntoinen tieyhteys Ségué Irén kunnan Ningariin. Muiden kylien yhteydet ovat heikot. Yleisimmät liikennevälineet ovat moottoripyörä, hevoskärryt ja polkupyörä.Analyse-diagnostic, s. 32–33. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, fonio ja durra. Niiden ohella kasvatetaan maapapua, seesamia, lehmänpapua ja vihanneksia. Kotieläimiä ovat naudat, lampaat, vuohet, aasit ja muutamat hevoset. Lisäksi tuotetaan puutavaraa ja hiiltä sekä harjoitetaan keräilyä, käsityöammatteja ja kaupankäyntiä. Kunnassa ei ole varsinaista toria, vaan kaupankäynti suuntautuu Ningariin ja Moriin.Analyse-diagnostic, s. 30–33. Kunnassa toimii kaksi alakoulua, yläkoulu, kaksi koulutus- ja kehittämiskeskusta (CED) ja neljä koraanikoulua. Ondougou-Dassa on terveyskeskus. Vesihuolto käsittää kaivoja, porakaivoja, vesiposteja ja Indellin patoaltaan. Muita palveluja ovat joukko kauppoja, kolme hirssimyllyä ja kaksi viljavarastoa.Analyse-diagnostic, s. 55–58. ==Matkailu== Matkailu kuntaan on vähäistä eikä varsinaisia matkailupalveluja oleAnalyse-diagnostic, s. 33.. ==Lähteet== * ===Viitteet=== Luokka:Bandiagaran piiri Luokka:Malin kunnat
Old Street

Old Street on katu Keski- ja Itä-Lontoossa. Se alkaa Goswell Roadin risteyksestä Islingtonissa ja jatkuu itään Hackneyn kaupunginosaan Shoreditch High Streetin ja Kingsland Roadin yhtymäkohtaan. Kadun pituus on noin 1,6 kilometriä. Old Streetin metroasema sijaitsee City Roadin risteyksessä olevan vilkkaan liikenneympyrän kohdalla. Asema kuuluu Northern Line -metrolinjaan. Alueella toimivien tietotekniikkayritysten ansiosta liikenneympyrää ja sen lähiseutua kutsutaan joskus nimellä Silicon Roundabout. Varhaisimmat maininnat Old Streetistä ovat noin vuodelta 1200 ja vuodelta 1373 muodoissa Ealdestrate ja le Oldestrete. Paikalla on kulkenut tie jo mahdollisesti roomalaisaikana. Luokka:Lontoon kadut
Locke (elokuva)

Locke on vuonna 2013 ensi-iltansa saanut Steven Knightin ohjaama draamaelokuva. Elokuvan pääosassa on Tom Hardy, ja hän on ainoa elokuvassa näkyvä näyttelijä. Elokuva kertoo walesilaisesta rakennusmiehestä Ivan Lockesta, joka lähtee autollaan Birminghamissa sijaitsevalta rakennustyömaalta. Elokuvassa seurataan hänen matkaansa, jonka aikana hän soittaa useita puheluita. == Näyttelijät == == Tuotanto == Elokuva kuvattiin viiden illan ja yön aikana. Elokuvan tapahtumapaikkana on BMW X5 -merkkinen auto, jolla ajetaan muun muassa M1-moottoritiellä. == Arvioita == Turun Sanomien Henri Waltter Rehnströmin mielestä elokuva perustuu taitavan yksinkertaiseen rakenteeseen, jossa asiat paljastuvat hitaasti yksi toisensa jälkeen. Ilmiasu on mahdollisimman pelkistetty. Kerronta lepää paljolti hienosti hahmotellun päähenkilön varassa. == Lähteet == == Aiheesta muualla == * * Luokka:Vuoden 2013 brittiläiset elokuvat Luokka:Brittiläiset draamaelokuvat Luokka:Road moviet
Hugo Ibarra

Hugo Benjamín IbarraHugo Ibarra Futbol XXI -sivustolla (s. 1. huhtikuuta 1974 El Colorado, Argentiina) on argentiinalainen entinen jalkapalloilija, pelipaikaltaan puolustaja.Hugo Ibarra National Football Teams -sivustolla Ibarra edusti suurimman osan urastaan – yhteensä yhdeksän kauden ajan – argentiinalaista Boca Juniorsia. Pääsarjatasolla hän pelasi myös portugalilaisessa Portossa, ranskalaisessa Monacossa ja espanjalaisessa Espanyolissa. Argentiinan maajoukkueessa Ibarra pelasi 11 A-maaottelua, joista kuusi vuonna 1999 ja loput viisi vuonna 2007. == Lähteet == Luokka:Argentiinalaiset jalkapalloilijat Luokka:Vuonna 1974 syntyneet Luokka:Elävät henkilöt
Yksityisyyden suoja

Yksityisyyden suojalla viitataan Suomen perustuslain yksityiselämän suojaa käsittelevään kymmenenteen pykälään, rikoslain lukuun, jossa kielletään kotirauhan ja viestintäsalaisuuden rikkominen sekä sellaisen toisen ihmisen yksityiselämää koskevan tiedon saattaminen lukuisten ihmisten saataville, josta voi aiheutua hänelle vahinkoa, kärsimystä tai häneen kohdistuvaa halveksuntaa. Tietosuojalaissa sekä viranomaisten toiminnan julkisuutta käsittelevässä laissa säädetään yksityisyyden suojan piiriin kuuluvista henkilökohtaisten ja henkilökohtaisiin oloihin liittyvien asiakirjojen ja tietojen tallentamis- ja säilytysoikeudesta ja salaamisvelvollisuudesta sekä tietojen tarkistus- poistattamis- ja korjausoikeudesta eli tietosuojasta. Perustuslain määrittelemästä yksityiselämän suojasta voidaan poiketa ainoastaan tapauksissa, joissa se on välttämätöntä perusoikeuksien turvaamisen, rikosten selvittämisen, yksilön tai yhteiskunnan turvallisuuden sekä vankeusrangaistuksen aikana, mikäli tällaisesta poikkeamisesta on säädetty erikseen laissa. Yksityiselämän suojasta säädetään myös sähköisen viestinnän tietosuojalaissa, yksityisyyden suojaa työelämässä koskevassa laissa ja sähköisen viestinnän tietosuojadirektiivissä (58/2002/EY).https://www.yksityisyydensuoja.fi/lains%C3%A4%C3%A4d%C3%A4nt%C3%B6 == Schrems-prosessi == Itävaltalainen yksityisyyttä puolustava aktivisti Max Schrems aloitti vuonna 2013 Schrems-prosessin, josta saattaa seurata valtava muutos nettiyhtiöiden oikeuteen asiakkaidensa tietojen käsittelemisessä. Schremsin aloite johti siihen, että Euroopan unionin tuomioistuin katsoi lokakuussa 2015, että amerikkalaisten ja eurooppalaisten nettiyhtiöiden tiedonvaihtoa määrittävä Safe Harbour -tietosuojasopimus on mitätön. Aikaisemmin Safe Harbour -sopimus mahdollisti eurooppalaisten käyttäjien tietojen siirron amerikkalaisyhtiöiden palvelimille Yhdysvaltoihin, jos tiedot on suojattu kohtuullisesti.Tämä mies sai juuri Facebookin ja Amerikan vakoilijat polvilleen. HS Nyt 6.10.2015. Viitattu 6.10.2015. Suomessa yksityisyyden suojaa sähköisessä viestinnässä on ajanut Electronic Frontier Finland -järjestö. Vaikuttamisen kohteina ovat olleet esimerkiksi yksityisyyteen ja sananvapauteen liittyvät asiat. == Katso myös == * Yksityiselämän suoja * Yksityiselämää loukkaava tiedon levittäminen * Telekuuntelu == Lähteet == == Kirjallisuutta == * Neuvonen, Riku: Yksityisyyden suoja Suomessa. Lakimiesliiton Kustannus, 2014. ISBN 9789522462305. == Aiheesta muualla == * Jyväskylän yliopiston Koppa: Yksityisyyden suoja ** Jyväskylän yliopiston Koppa: Lainkohta ** Jyväskylän yliopiston Koppa: Laintulkinta ** Jyväskylän yliopiston Koppa: Hallituksen esitys Luokka:Oikeudet ja vapaudet
Risto Niemelä

Risto Niemelä (s. 1953 Yli-Ii) toimi Rautalammin kunnanjohtajana vuodesta 2000 vuoteen 2018.Rautalampilehti 11/2014 (PDF) == Koulutus == Niemelä valmistui merkonomiksi Raahen Porvari- ja Kauppakoulusta vuonna 1974. Hän jatkoi opiskelua Tampereen yliopistossa ja valmistui sosionomiksi vuonna 1982. Hallintotieteiden maisteriksi Niemelä valmistui vuonna 2003. == Ura == Niemelän ura alkoi verohallinnossa Oulun seudulla vuonna 1975. Vuosina 1981–1983 hän toimi toimistosihteerinä Alahärmän kunnassa. Vuosina 1983–1989 hän toimi talousjohtajana Liuhtarin sairaalassa Lapualla. Kivijärven kunnanjohtajana Risto Niemelä toimi vuodesta 1990 vuoteen 2000, jolloin hänet valittiin Rautalammin kunnanjohtajaksi. Hän jäi kunnanjohtajan tehtävästä eläkkeelle 1. helmikuuta 2018. Niemelä oli keskustan ehdokkaana vuoden 1999 eduskuntavaaleissa Keski-Suomen vaalipiirissä. Hän sai 514 ääntä eikä tullut valituksi eduskuntaan. == Lähteet == Luokka:Kivijärven kunnanjohtajat Luokka:Vuonna 1953 syntyneet Luokka:Elävät henkilöt
Gustavo López

Gustavo López -nimisiä henkilöitä: * Gustavo Adrián López, argentiinalainen jalkapalloilija (s. 1973) * Gustavo Fabián López, argentiinalainen jalkapalloilija (s. 1983)
Valkoinen (hevosväri)

Puhdas, aito valkoinen hevosen värityksenä on harvinainen. Valkoisen näköisiä hevosia on kuitenkin olemassa paljon. Yleensä valkoiselta vaikuttava hevonen on kimo. Kimot syntyvät värillisinä ja vuosien myötä muuttuvat yhä harmaammiksi ja valkoisemmiksi. Geenitekijöistään riippuen kimo voi jäädä puhtaan valkoiseksi tai yleisemmin saada iän myötä runsastuvia pieniä värillisiä pilkkuja, niin sanottuja kärpäspilkkuja. Myös vaalea valkovoikko voi vaikuttaa valkoiselta. Vertailu hevosen omiin valkoisiin merkkeihin tai kimon tai kirjavan hevosen valkoiseen karvaan paljastaa valkovoikon värin olevan kermanvaalea, ei valkoinen. Kirjavat hevoset voivat toisinaan olla hyvin valkovoittoisia. Esimerkiksi tiikerinkirjavuuden eräs muoto on fewspot, jossa valkealla pohjalla on vain joitain harvoja värillisiä täpliä. Kahden frame-kirjavuustekijää kantavan hevosen parittaminen voi tuottaa homotsygootin frame-varsan, joka on väriltään aivan valkoinen. Valkoiset frame-varsat kuitenkin poikkeuksetta kuolevat tai lopetetaan pian syntymänsä jälkeen ruoansulatuskanavan vakavien epäämuodostumien vuoksi. Harvinaisin valkoisuuden muoto ja "aitona" valkoisena pidetty väritys hevosilla on dominanttivalkoinen. Dominanttivalkoisuutta aiheuttavia geenimuunnoksia on tunnistettu kymmenkunta. Osa muunnoksista tuottaa kokovalkoisuutta, osa vaihtelevan valkovoittoista kirjavuutta. Sabinokirjavuutta tuottavista tekijöistä on tunnistettu yksi (SB-1), joka voi homotsygoottina tuottaa lähes täysvalkoisen värityksen. Geenitutkimusten edistyessä sabinon ja dominanttivalkoisuuden ero onkin hämärtynyt, sillä osa dominanttivalkoisuustekijöistä aiheuttaa sabinon tavoin heterotsygoottina verrattain tavanomaisia valkoisia sukkia ja läsejä. Luokka:Hevosten värit
P400-luokka

P400-luokka tai L'Audacieuse-luokka oli Ranskan laivaston kymmenen vartiolaivan muodostama alusluokka, jonka aluksia käytetään kalastusalueen valvontaan, etsintä- ja pelastuspalveluun sekä Ranskan talousalueen valvontaan. Kaksi vastaavaa alusta on toimitettu Gaboniin. == Suunnittelu == Alun perin aluksesta suunniteltiin kaksi versiota, joista toisen aseistuksena oli Exocet MM38 -merimaaliohjukset ja toinen poliisivene. Lopulta kumpaakaan ei tehty, vaan alustyyppien ominaisuudet yhdistettiin. Pääosa aluksista on sijoitettu merten takaisille alueille, jossa ne suorittavat merialueen valvontaa. == Alukset == P400-luokan vartioaluksetGardiner, Robert s. 128netmarine.net Nimi Telakka Kölinlasku Vesille Palvelukseen Kohtalo L'AudacieuseMarine Militaire - L'Audacieuse Constructions Mécaniques de Normandie (CMN), Cherbourg 11. huhtikuuta 1983 21. maaliskuuta 1984 18. syyskuuta 1986 palveluksesta 26. toukokuuta 2011 La BoudeuseMarine Militaire - Boudeuse CMN 15. kesäkuuta 1983 29. toukokuuta 1984 15. tammikuuta 1987 palveluksesta 26. toukokuuta 2011 La CapricieuseMarine Militare - La Capricieuse CMN 12. syyskuuta 1983 31. lokakuuta 1984 13. maaliskuuta 1987 palveluksesta 2017 La Fougueuse CMN 25. marraskuuta 1983 17. joulukuuta 1984 13. maaliskuuta 1987 palveluksesta 26. syyskuuta 2009 La Glorieuse CMN 21. helmikuuta 1984 25. tammikuuta 1985 25. maaliskuuta 1987 palveluksesta 2023 La Gracieuse CMN 26. huhtikuuta 1984 26. maaliskuuta 1985 17. heinäkuuta 1987 palveluksesta 2017 La Moqueuse CMN 4. lokakuuta 1984 8. huhtikuuta 1986 16. toukokuuta 1987 palveluksesta 2020 La RailleuseMarine Militare - La Railleuse CMN 27. joulukuuta 1984 2. syyskuuta 1986 16. toukokuuta 1987 palveluksesta 1. elokuuta 2010 riisuttu aseista 12. kesäkuuta 2012 La Rieuse CMN 14. maaliskuuta 1985 17. lokakuuta 1986 13. kesäkuuta 1987 palveluksesta 1. kesäkuuta 2011 lahjoitettu Kenian laivastolle nimellä KNS Harambee II La Tapageuse CMN 13. elokuuta 1985 16. helmikuuta 1987 24. helmikuuta 1988 palveluksesta 1. elokuuta 2010 myyty 2014 Gabonin laivastolle CV Bivigou Nziengui == Lähteet == * === Viitteet === *
Dibromietikkahappo

Dibromietikkahappo (C2H2Br2O2) on orgaaninen yhdiste ja etikkahapon bromattu johdannainen. Yhdistettä voidaan käyttää valmistettaessa muita orgaanisia kemikaaleja. == Ominaisuudet, valmistus ja käyttö == Huoneenlämpötilassa dibromietikkahappo on valkoista kiteistä ainetta. Yhdiste liukenee hyvin veteen ja useisiin orgaanisiin liuottimiin kuten etanoliin.Earl D. Morris & John C. Bost: Acetic Acid, Halogenated Derivatives, Kirk-Othmer Encyclopedia of Chemical Technology, John Wiley & Sons, New York, 2002. Viitattu 12.11.2014 Yhdiste on keskivahva happo ja sen happovakion arvo on 4,1 · 10−2 . Dibromietikkahappoa voidaan valmistaa keittämällä etikkahapon vesiliuosta bromin läsnä ollessa tai hapettamalla tribromieteeniä peretikkahapon avulla. Yhdistettä käytetään orgaanisissa synteeseissä. == Katso myös == *Tribromietikkahappo == Lähteet == == Aiheesta muualla == *Kyoto Encyclopedia of Genes and Genomes (KEGG): 2,2-Dibromoacetic acid *ChemBlink: Dibromoacetic Acid Luokka:Karboksyylihapot
Timniri

Timniri (Timiniri) on maalaiskunta Moptin alueen Bandiagaran piirissä Malissa. Sen keskuskylä Diangassagou sijaitsee Dogonin ylängöllä 50 kilometriä Bandiagarasta lounaaseen. Kunnassa on 17 600 ja keskuskylässä 1 600 asukasta (vuonna 2009). ==Maantiede== Timnirin kunta rajoittuu pohjoisessa Bandiagaran piirin Bara Saran, kaakossa Bankassin piirin Séguén, lännessä Djennén piirin Fakalan ja lounaassa Ségoun alueen Tominianin piirin Timissan kuntiin. Alue on pinnanmuodostukseltaan hiekkaista ylätasankoa. Kuivuudesta ja ihmisen toiminnasta kärsinyt kasvillisuus koostuu heinäkasveista ja puista.Analyse- diagnostic, s. 24–25. Pysyviä vesistöjä ei ole. Seutu kuuluu Sahelin vyöhykkeeseen. ==Asutus== Kuntaan kuuluu 29 (tai 27) kylää. Niistä suurimmat ovat 2 500 asukkaan Bourkouma ja 2 000 asukkaan Doumbol. Asukkaat ovat etupäässä dogoneja. Heidän lisäkseen kunnassa asuu fulbeja, boboja, moseja, samoja ja markoja. ==Liikenne, elinkeinot ja palvelut== Kunnan liikenneyhteydet ovat huonot. Liikennevälineitä ovat moottoripyörät, polkupyörät ja hevoskärryt.Analyse-diagnostic, s. 30. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, lehmänpapu, durra ja fonio. Niiden ohella kasvatetaan perunaa, maapähkinää, okraa, papuja ja vihanneksia. Kotieläimiä ovat naudat, lampaat, vuohet, aasit, vähemmässä määrin hevoset sekä siipikarja. Lisäksi harjoitetaan keräilyä, käsityöammatteja ja kaupankäyntiä. Konsagoun kylässä pidetään viikoittaiset markkinat.Analyse-diagnostic, s. 28–30. Kunnassa toimii kahdeksan alakoulua, yläkoulu ja koraanikouluja. Dankassagoussa on vaatimaton terveyskeskus. Vesihuolto käsittää kaivoja, porakaivoja ja patoaltaita. Muita palveluja ovat kaksi polttoaineen myyntipistettä, hirssimylly ja viljavarasto.Analyse- diagnostic, s. 53–55. ==Lähteet== * ===Viitteet=== Luokka:Bandiagaran piiri Luokka:Malin kunnat
Bara Sara

Bara Sara on maalaiskunta Moptin alueen Bandiagaran piirissä Malissa. Sen keskuskylä Ouo Sarre sijaitsee Dogonin ylängöllä 35 kilometriä Bandiagarasta lounaaseen. Kunnassa on 15 000 ja keskuskylässä 1 200 asukasta (vuonna 2009). ==Maantiede== Bara Saran kunta rajoittuu pohjoisessa Bandiagaran piirin Pignaryn ja Doucoumbon, etelässä Timnirin, idässä Bankassin piirin Séguén, Dimbal Habén ja Kani Bozonin sekä lännessä Djennén piirin Fakalan kuntiin. Seutu kuuluu Sahelin vyöhykkeeseen. Kasvillisuus koostuu etupäässä heinäsavannistaAnalyse-diagnostic, s. 26.. Pysyviä vesistöjä ei juurikaan ole. ==Asutus== Kuntaan kuuluu 23 kylää ja 11 pikkukylää. Yli tuhannen asukkaan kyliä ovat keskuskylän lisäksi Garou Leye, Nomono, Fangadougou ja Diallo. Asukkaiden enemmistö on dogoneja. Heidän lisäkseen kunnassa asuu fulbeja. Vallitseva uskonto on islamAnalyse-diagnostic, s. 27.. ==Liikenne, elinkeinot ja palvelut== Kunnan läpi kulkee Moptin, Bandiagaran, Bankassin ja Koron välinen maantie, johon yhtyy Somadougousta tuleva tie. Paikallisia liikennevälineitä ovat hevoskärryt ja moottoripyörätAnalyse-diagnostic, s. 32.. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, ja fonio. Niiden ohella kasvatetaan maapapua, seesamia, hibiskusta, lehmänpapua ja vihanneksia. Kotieläimiä ovat naudat, lampaat, vuohet ja aasit. Lisäksi tuotetaan puutavaraa ja puuhiiltä sekä harjoitetaan hyvin pienimuotoista keräilyä ja metsästystä, käsityöammatteja ja kaupankäyntiä. Diallossa ja Garou-Leyessä pidetään viikoittaiset markkinat.Analyse-diagnostic, s. 29–32. Kunnassa toimii kuusi alakoulua, yläkoulu, kymmenen koulutus- ja kehittämiskeskusta (CED) ja lukutaitokeskus. Ouo Sarressa on terveyskeskus. Vesihuolto käsittää kaivoja ja porakaivoja, Diallon vesijohtoverkon ja neljä patoallasta. Muita palveluja ovat joukko kauppoja, kaksi ruokalaa ja kaksi bensiiniasemaa.Analyse- diagnostic, s. 60–63. ==Matkailu== Matkailu kuntaan on vähäistä eikä mitään majoituspalveluja ole. ==Lähteet== * ===Viitteet=== Luokka:Bandiagaran piiri Luokka:Malin kunnat
Justus ǁGaroëb

Justus ǁGaroëbǁG-kirjain kuvaa naman kielen lateraalista konsonanttia, joka on samankaltainen kuin hevosta hoputettaessa käytettävä maiskautusäänne. Digrafiin sisältyvä G-kirjain on naman kielessä pelkästään grafeeminen elementti, joka ei äänny lainkaan. Sen sijaan muihin kieliin lainattaessa maiskautusäänne usein korvataan juuri g-äänteellä. (s. 16. joulukuuta 1942CV parlamentin sivustolla. Omaruru, Erongon alue) on namibialainen heimopäällikkö ja poliitikko. Hänestä tuli damaroiden etnisen ryhmän päällikkö vuonna 1982. Hän perusti Yhdistyneen demokraattisen rintaman (United Democratic Front, UDF) vuonna 1989. ǁGaroëb tunnettiin Etelä-Afrikan hallinnon sitkeänä vastustajana; hän johti Namibian kansallinen rintama (Namibia National Front) -oppositiopuoluetta 1970-luvun lopulla. Vuonna 1982 ǁGaroëb nousi damaroiden korkeimmaksi päälliköksi ja virkaatekeväksi kuninkaaksi. Vuonna 1994 hänestä tuli kuningas. ǁGaroëb on toiminut UDF:n puheenjohtajana vuodesta 1989. Heti maansa itsenäistyttyä hän toimi UDF:n edustajana perustuslakikokouksessa, joka oli toiminnassa marraskuusta 1989 maaliskuuhun 1990Luettelo perustuslakikokouksen jäsenistä, parliament.gov.na. . Vuodesta 1990 hän on ollut kansanedustajana kansalliskokouksessa (National Assembly), joka on Namibian parlamentin alahuone. Justus ǁGaroëb on ollut kolmesti ehdolla Namibian presidentiksi. Vuoden 1999 vaalissa hän sijoittui neljänneksi saatuaan 3,02 prosenttia äänistä. Vuonna 2004 hän oli 3,83 prosentin ääniosuudellaan viides ja vuonna 2009 2,37 prosentin ääniosuudella samoin viides."ELECTION UPDATE 2004, NAMIBIA", EISA report, nro 3, 10. joulukuuta 2004, s. 9. Kunenen alueella hän sai 22,5 prosenttia äänistä sekä KhorixasinPresidential election results – Khorixas Constituency, 2004 ja Sesfonteinin vaalipiireissäPresidential election results – Sesfontein Constituency, 2004 eniten ääniä kaikista ehdokkaista. ==Lähteet== Luokka:Vuonna 1942 syntyneet Luokka:Puolueiden puheenjohtajat Luokka:Namibialaiset poliitikot Luokka:Elävät henkilöt
Aaron Cresswell

Aaron Cresswell (s. 15. joulukuuta 1989 Liverpool) on englantilainen jalkapalloilija, joka edustaa Valioliigassa pelaavaa West Ham Unitedia. Vasenjalkaisen Cresswellin pelipaikka on vasen laitapuolustaja. == Seurajoukkueura == Cresswell edusti Liverpool FC:n junioreita vuodet 2003–2005. Ammattilaisdebyyttinsä hän teki vuonna 2008 Ykkösliigan Tranmere Roversissa. Roversia Cresswell edusti vuodet 2008–2011. Vuonna 2011 hän siirtyi Mestaruussarjan Ipswich Towniin. Siellä hän pelasi vuodet 2011–2014. Seuran kannattajat valitsivat hänet vuonna 2012 seuran kauden pelaajaksi. Kesällä 2014 Cresswell siirtyi Valioliigan West Ham Unitediin. Pääsarjadebyyttinsä hän teki elokuussa 2014 Tottenham Hotspuria vastaan. Ensimmäisellä kaudellaan West Hamissa hän pelasi joukkueen kaikki valioliigaottelut ja seuraavallakin kaudella yhtä vaille kaikki. Molempina kausina hän teki kaksi maalia. Kauden 2016–2017 alku viivästyi polvivamman takia ja hän pelasi kaikkiaan 26 liigaottelua, mutta kaudella 2017–2018 Cresswellilta jäi väliin vain kaksi valioliigaottelua ja hän teki yhden maalin. Kaudella 2018–2019 hän pelasi 20 liigaottelua. Kaudella 2019–2020 Cresswell pelasi 31 liigaottelua ja teki syyskuussa maalin voittoisassa ottelussa Manchester Unitedia ja tasapeliin päättyneessä ottelussa Bournemouthia sekä marraskuussa ainoan maalin voitto-ottelussa Chelseaa vastaan. Kaudella 2020–2021 hän pelasi Valioliigassa 36 ottelua, joista kahta lukuun ottamatta täyden ajan. Seuraavalla kaudella hän pelasi 31 liigaottelua ja teki kaksi maalia. Eurooppa-liigassa hän pelasi yhdeksän ottelua. Kaudella 2022–2023 hän pelasi seitsemän ottelua West Hamin voittamassa Konferenssiliigassa. Loppuottelun hän istui penkillä. Valioliigassa hän pelasi 28 ottelua. Kaudella 2023–2024 hän pelasi 11 valioliigaottelua, joista neljä avauskokoonpanossa. Eurooppa-liigassa hän pelasi kuusi ottelua ja teki yhden maalin. == Maajoukkueura == Cresswell pelasi Englannin jalkapallomaajoukkueessa ensimmäisen kerran maaottelussa Espanjaa vastaan marraskuussa 2016. Hän pelasi avauskokoonpanossa MM-karsintaottelussa Liettuaa vastaan lokakuussa 2017. Tämä on viimeisin hänen kolmesta maaottelustaan. == Lähteet == * Luokka:Vuonna 1989 syntyneet Luokka:Elävät henkilöt
Teheivarii Ludivion

Teheivarii Ludivion (s. 1. heinäkuuta 1989 Tahiti) on tahitilainen jalkapalloilija, joka edustaa maansa pääsarjassa pelaavaa AS Tefanaa. Pelipaikaltaan Ludivion on keskuspuolustaja. Hän pelaa myös Tahitin jalkapallomaajoukkueessa. == Ura == Vuodet 2009-2012 Ludivion edusti Tahitin pääsarjan AS Vénusta. Vuonna 2012 hän siirtyi maan suurseuraan AS Tefanaan, jossa hän myös nykyisin pelaa. Ludivion kuului Tahitin alle 20-vuotiaiden maajoukkueeseen, joka pelasi vuoden 2009 MM-kisoissa Egyptissä. Tahitin jalkapallomaajoukkueessa hän debytoi vuonna 2010 ja oli vuonna 2012 mukana voittamassa Oseanian mestaruutta, joka takasi Tahitille paikan vuoden 2013 Maanosaliittojen cupiin Brasiliaan. Maanosaliittojen cupissa Ludivion pelasi kaikissa Tahitin kolmessa pelissä, jotka päättyivät jokainen murskatappioihin. Lohkon viimeisessä pelissä Uruguayta vastaan Ludivion ajettiin kahdella keltaisella kortilla kentältä ulos. Maajoukkuessa hän on pelannut 21 ottelua viimeistellen yhden maalin. == Lähteet == * * http://www.fifa.com/confederationscup/players/player=313686/index.html * http://www.national-football-teams.com/player/40053/Teheivarii_Ludivion.html Luokka:Tahitilaiset jalkapalloilijat Luokka:Vuonna 1989 syntyneet Luokka:Elävät henkilöt
Benjamin Williams

Benjamin Jon "Ben" Williams (s. 14. huhtikuuta 1977 Canberra) on australialainen jalkapallotuomari. Hän on ollut kansainvälisen jalkapalloliiton FIFA:n virallinen tuomari vuodesta 2005 asti. A-Leaguessa eli Australian pääsarjassa Williams on tuominnut samasta vuodesta lähtien. Williams tuomitsi neljä ottelua vuoden 2012 kesäolympialaisissa Lontoossa. Vuonna 2013 Williams valittiin Aasian jalkapalloliiton AFC:n vuoden tuomariksi. Vuonna 2014 hänet valittiin yhdeksi 25 tuomarista tuomitsemaan jalkapallon MM-kisoja. Itse kisoissa Williams tuomitsi kolme ottelua, joista kaksi oli alkulohko-ottelua ja yksi neljännesvälierä Costa Rican ja Kreikan välillä. Näin Williamsista tuli ensimmäinen australialainen tuomari, joka tuomitsee MM-kisoissa toisen kierroksen ottelun. Siviilissä Williams työskentelee canberralaisen koulun liikunnanopettajana. == Lähteet == * Benjamin Williams Transfermarkt-sivustolla * http://worldreferee.com/site/copy.php?linkID=1287&linkType;=referee&contextType;=bio Luokka:Australialaiset jalkapallotuomarit Luokka:Vuonna 1977 syntyneet Luokka:Opettajat Luokka:Elävät henkilöt
Nawaf Shukralla

Nawaf Abdulla Ghayyat Shukralla (s. 13. lokakuuta 1976 Bahrain) on bahrainilainen jalkapallotuomari. Siviiliammatiltaan hän on oikeudellinen tutkija. Shukralla on ollut kansainvälisen jalkapalloliiton FIFA:n virallinen tuomari vuodesta 2008 asti. Hän on tuominnut AFC Champions Leaguessa sekä vuoden 2012 seurajoukkueiden MM-kisoissa. Vuonna 2014 Shukralla valittiin yhdeksi 25:stä vuoden 2014 MM-kisoihin osallistuvasta tuomarista. Hänen avustavat tuomarinsa olivat hänen maanmiehensä Yaser Tolefat ja Ebrahim Sabt. Kisoissa Shukralla tuomitsi kaksi alkulohkon ottelua. == Lähteet == * Nawaf Shukralla Transfermarkt-sivustolla * http://www.fifa.com/worldcup/organisation/referees/referee=279475/index.html * http://worldreferee.com/site/copy.php?linkType=referee&contextType;=bio&linkID;=1801 Luokka:Bahrainilaiset jalkapallotuomarit Luokka:Vuonna 1976 syntyneet Luokka:Elävät henkilöt
Tyrone Kent

Tyrone Kent (s. 23. heinäkuuta 1986 Chicago, Illinois) on yhdysvaltalainen koripalloilija, pelipaikaltaan swingman. Hän on pelannut kotimaansa lisäksi Suomessa, Ranskassa, Israelissa ja Kyproksella. == Pelaajaura == Kent aloitti koripallon kolmevuotiaana.Maaranen, Esa: Pyrintö sai Pyynikille pomppuihmeen Chicagosta – Katso video Aamulehti.fi 18.11.2014 Vuodet 2005–2009 Kent pelasi yhdysvaltalaisessa Toledon yliopistossa.College Basketball at Sports- Reference.comUniversity of Toledo Rockets Athletics Official Site Vuonna 2010 hän pelasi Ranskan toiseksi korkeimmalla sarjatasolla, ja kaudeksi 2010–2011 hän siirtyi Kyproksen pääsarjaan. Seuraavan kauden Kent edusti NBA:n kehityssarjajoukkue Canton Chargea, ja kauden 2012–2013 hän esiintyi Israelin toiseksi korkeimmalla sarjatasolla. Kauden 2013–2014 Kent palloili kotimaansa ABA-sarjassa 26,7 pisteen ja 9,8 levypallon keskiarvoilla.http://pyrinto.fi/tyrone-kent-sopimukseen-pyrinnon-kanssa/ http://www.basket.fi/uutiset/kaikki_uutiset/?x122462=27119781 Syksyksi 2014 Kentillä oli tehtynä sopimus israelilaisjoukkueen kanssa, mutta kyseinen seura myytiin, ja Kent jäi työttömäksi. Marraskuussa 2014 hän siirtyi ulkomaalaispelaajiensa vaihtuvuudesta kärsineeseen suomalaiseen Tampereen Pyrintöön. Kent pelasi Pyrinnössä Korisliigan ohella Baltian liigaa, jossa oli joukkueen parhaita pisteidentekijöitä. Pyrinnön joukkue koki edelleen muutoksia, ja helmikuun alussa Kent siirtyi Pyrinnön toiseksi korkeimmalla sarjatasolla pelanneeseen reservijoukkueeseen jossa pelasi kauden loppuun.http://pyrinto.fi/hopkins-jatkaa-kauden-loppuun-kent-siirtyy-pyrinnon- kakkosjoukkueeseen/ == Pelityyli == Toledon yliopiston pelaajaprofiilissa Kentiä kutsuttiin joukkueensa lahjakkaimmaksi pelaajaksi, jonka luontaisena pelipaikkana pidettiin laituria, vaikka Kent pelasikin yliopistossa myös pelintekijänä. Kent on yliopistoprofiilinsa mukaan tunnettu donkeistaan ja voitti Israelissa pelatessaan tähdistöottelun donkkikilpailun. Pyrinnön päävalmentaja Pieti Poikola kehui pelaajasopimuksen julkistamisen yhteydessä Kentin puolustuspelaamista. Kent luonnehti Aamulehden haastattelussa itseään luonnostaan kimmoisaksi pelaajaksi, joka on hyvä ottamaan levypalloja. Hän kuvaili itseään myös hyväksi joukkuepelaajaksi ja puolustajaksi. == Yksityiselämä == Kentin isä on myös nimeltään Tyrone Kent, ja hänellä on äitipuoli Debra Kent sekä isoveli Larkey Goodwin. Yliopistossa Kent opiskeli pääaineinaan teknologiaa ja recreational therapya. == Lähteet == * Tyrone Kent Suomen Koripalloliitto * Tyrone Kent Biography University of Toledo Rockets Athletics Official Site * Tyrone Kent basketball profile eurobasket.com * Tyrone Kent Stats College Basketball at Sports-Reference.com * Tyrone Kent D-League Stats Basketball-Reference.com * Tyrone Kent Baltic Basketball League * Tyrone Kent lnb.fr * Tyrone Kent fiba.com === Viitteet === Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Neves

Neves on kaupunki Afrikan rannikolla sijaitsevalla São Tomén saarella São Tomén ja Príncipen demokraattisessa tasavallassa. Neves on São Tomén toiseksi suurin kaupunki, ja sen asukasluku vuoden 2012 väestönlaskennan mukaan oli 8 391. == Lähteet == Luokka:São Tomé ja Príncipen kaupungit
Gilbert Meriel

Gilbert Meriel (s. 11. marraskuuta 1986 Tahiti) on tahitilainen jalkapallomaalivahti, joka edustaa maansa pääsarjassa pelaavaa AS Vénusta. Meriel kuuluu myös Tahitin jalkapallomaajoukkueeseen. == Ura == === Seurajoukkueura === Meriel pelasi nuorena Ranskassa sekä SCO Angersin että Carquefoun riveissä. Vuonna 2010 hän palasi takaisin Tahitille ja AS Tefanaan. Tefanassa Meriel pelasi vain kauden, ennen kuin siirtyi AS Central Sportin joukkueeseen. Tuota seuraa Meriel edusti kolme vuotta, kunnes vuonna 2014 hän siirtyi AS Vénukseen. === Maajoukkueura === Meriel debytoi Tahitin jalkapallomaajoukkueessa vuonna 2012. Seuraavana vuonna hän kuului joukkueeseen, joka oli selviytynyt Maanosaliittojen cupiin voitettuaan vuonna 2012 Oseanian mestaruuden. Meriel pelasi turnauksessa yhden pelin, lohkon päätöskamppailun Uruguayta vastaan. Vaikka Tahiti hävisi, Meriel pelasi silti melko hyvin torjuen muun muassa Andrés Scottin rangaistuspotkun. == Lähteet == * * http://www.national-football-teams.com/player/48788/Gilbert_Meriel.html * http://www.fifa.com/confederationscup/players/player=360634/index.html Luokka:Tahitilaiset jalkapalloilijat Luokka:Vuonna 1986 syntyneet Luokka:Elävät henkilöt
Richard Wright (jalkapalloilija)

Richard Wright (s. 5. marraskuuta 1977 Ipswich) on englantilainen jalkapallomaalivahti, joka edusti urallaan pisimpään Ipswich Townia ja Evertonia ja päätti pelaajauransa vuonna 2016 Manchester Cityn varamaalivahtina. Oikeajalkainen Wright pelasi Englannin jalkapallomaajoukkueessa kaksi ottelua. == Seurajoukkueura == Wright on Ipswich Townin kasvatti. Hän edusti seuraa vuodet 1995-2001 pelaten yhteensä 240 ottelua Valioliigassa ja toiseksi korkeimmalla sarjatasolla. Vuonna 2001 Wright siirtyi Arsenaliin. Hän pelasi seurassa kauden aikana 12 peliä ja voitti urallaan ensimmäistä kertaa Valioliigan. Seuraavat viisi kautta kuluivat Evertonissa, jossa tilille tuli 60 peliä. Kauden 2007–2008 Wright aloitti West Ham Unitedissa mutta siirtyi maaliskuussa 2008 lainasopimuksella ilman ensimmäistäkään liigapeliä West Hamin paidassa Mestaruussarjan Southamptoniin, jossa hän pelasi loppukauden. Kesällä 2008 Wright palasi takaisin kasvattajaseuraansa Ipswich Towniin, joka pelasi Mestaruussarjassa. Kahden Ipswich-kauden aikana Wright pelasi 58 ottelua. Kauden 2010–2011 hän vietti Sheffield Unitedissa, jossa hän pelasi kaksi mestaruussarjaottelua. Hän palasi jälleen kaudeksi 2011–2012 Ipswichiin. Hän pelasi tuon kauden aikana vain yhden ottelun Mestaruussarjassa. Kesällä 2012 hän siirtyi Preston North Endiin mutta palasi takaisin ilman pelejä kärsittyään koti-ikävästä. Saman vuoden elokuussa Wright siirtyi hallitsevaan valioliigamestariin Manchester Cityyn, joka voitti liigan kaudella 2013–2014 mutta jossa viettämiensä neljän kauden aikana Wright ei pelannut yhtään ottelua. Pelaajauransa jälkeen Wright on toiminut useiden vuosien ajan Manchester Cityn maalivahtivalmentajana. == Maajoukkueura == Wright on pelannut Englannin maajoukkueessa kaksi ottelua. Debyytti tapahtui harjoitusottelussa Maltaa vastaan vuonna 2000. Samana vuonna hän oli Englannin varamaalivahtina EM-kilpailuissa. Toinen ja viimeisin maaottelu tuli harjoitusottelussa Alankomaita vastaan vuonna 2001. == Lähteet == * * http://www.national-football-teams.com/player/2171/Richard_Wright.html === Viitteet === Luokka:Englantilaiset jalkapallomaalivahdit Luokka:Vuonna 1977 syntyneet Luokka:Elävät henkilöt
Breda Ba.65

Breda Ba.65 on italialainen maataistelukone. Konetyyppi osallistui Espanjan sisällissotaan. Toisen maailmansodan aikana Ba.65 osoittautui vanhentuneeksi, ja sen käyttö jäi melko vähäiseksi. Omana kehityskautenaan 1930-luvun puolivälissä kone oli vielä moderni, mutta myöhemmissä sotatoimissa se ei ollut enää kovinkaan taistelukelpoinen. Ensimmäisten koneiden moottorit olivat Isotta-Fraschinin valmistamia 700 hv tehoisia Gnome-Rhône K14 -tyyppisiä, lisenssillä tehtyjä tähtimoottoreita. Myöhemmässä valmistussarjassa olivat tehokkaammat Fiatin valmistamat A.80 RC.41 -moottorit. Niiden teho oli tuhat hevosvoimaa. Konemuunnoksia oli kahta eri päävarianttia. Toisessa miehistöön kuului yksi ja toisessa kaksi henkilöä. Yksipaikkainen oli nopeampi (430 km/h) ja kaksipaikkainen hitaampi (410 km/h). Myös taka-ampumon tekemä lisäpaino hidasti konetta. Breda Ba.65:n pääaseistuksena oli kolme kiinteästi eteenpäin ampuvaa konekivääriä. Sisäisessä pommikuilussa saatettiin kuljettaa 300 kg ja koneen ulkoisissa ripustimissa 200 kg pommeja. Teoreettinen maksimipommikuorma oli tuhat kilogrammaa. Kaksipaikkaisen koneen taka-ampumossa oli liikuteltava kevyt konekivääri. Yksipaikkaisen koneen ampuma-aseistus oli 2x 12,7 mm kk:t ja 2x 7,7 mm kk:t. Konekivääriaseistus oli siipiin kiinteästi asennettu ja eteenpäin ampuva.Mondey, D., 2002: s. 26 Konetyyppiä valmistettiin vuosien 1935-1939 aikana 218 yksilöä. Breda Ba.65 oli käytössä Regia Aeronautican ja Espanjan ohella Chilessä, Irakissa, Paraguayssa ja Portugalissa. Valmistajia olivat Breda ja Caproni. Italian Regia Aeronautica poisti omat Ba.65-koneensa ensilinjan käytöstä vuonna 1941. ==Lähteet== *Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England, englanniksi) ISBN 0-7858-1363-2 (s.25-26) ==Aiheesta muualla== *http://www.historynet.com/italys-breda- ba65-november-96-world-war-ii-feature.htm *http://www.militaryfactory.com/aircraft/detail.asp?aircraft_id=814 *http://www.pilotfriend.com/photo_albums/timeline/ww2/Breda%20Ba.65%20A.80.htm *http://www.stormomagazine.com/ModelArticles/Ba65/JeanBarby/Ba65_JB.html *http://www.airwar.ru/enc/aww2/ba65.html *http://www.constable.ca/caah/ba65.htm *http://www.aircraftaces.com/breda.htm *http://www.rcgroups.com/forums/showthread.php?t=2095173 Luokka:Maataistelukoneet Luokka:Bredan ilma-alukset
Isoukonkorento

Isoukonkorento (Aeshna crenata) on suurikokoinen ukonkorentoihin kuuluva sudenkorento. == Ulkonäkö ja koko == Pääväriltään isoukonkorennon koiras on kirkkaan sininen. Naaras on ainoa ukonkorento, jolla on siivissään tummat värialueet. Korennon siipien kylkisuonet siiven etureunassa ovat etenkin koirailla tummat. Isoukonkorennon ulkonäkö on samankaltainen kuin rannikko- sini- ja suoukonkorennon. Korennon keskiruumiin sivuilla kulkevat viivat ovat yhteensä suunnilleen niiden väliin jäävän tumman alueen paksuiset ja kohtalaisen leveät. Viivoista etummaisen takayläreunasta ojentuu alas vaalea kärki. Korennon otsassa oleva T:n muotoinen kuvio on paksu varrestaan. Koiraan tuntomerkkeihin kuuluvat myös ylemmät perälisäkkeet, joiden keskiosan yläpinnalla on isokokoisten kyhmyjen rivi. Isoukonkorentokoiras eroaa rannikkoukonkorentokoiraasta myös alempien perälisäkkeiden perusteella. Ne ovat isoukonkorennolla pitemmät suhteessa ylempiin kuin rannikkoukonkorennolla. Isoukonkorennolla on 58–65 mm pitkä takaruumis ja 48–54 mm pitkä takasiipi. Laji on Euroopan sudenkorennoista suurikokoisin. == Elintavat == Lajin aikuisia yksilöitä tavataan Suomessa lennossa kesäkuun lopulta syyskuun puoliväliin. Päälentoaika on heinäkuun puolestavälistä elokuun lopulle. Lajin koirailla on tapana lentää jatkuvaa lentoa eikä sini- ja suoukonkorennon tapaan pysähdellä ilmassa paikoilleen. Ne lentävät myös näitä kauempana vesistöjen yllä. == Levinneisyys ja elinympäristö == Isoukonkorennon elinalue painottuu itäiseen Euraasiaan. Lajin läntiset elinalueet ovat Suomessa, Latviassa, Liettuassa ja Valko-Venäjällä. Venäjällä lajia esiintyy Kamtšatkalle ja Sahalinille asti. Suomessa lajia tavataan erityisesti sisämaassa maan eteläosissa, mutta myös Vaasan seudulla. Laji on Suomessa harvinainen, vähälukuinen ja paikallinen. == Lähteet == == Aiheesta muualla == * Isoukonkorento Korentowikissä Luokka:Sudenkorennot
Pärämäts

Pärämäts, pärämätsi tai peremec (tat. пәрәмәч, pärämäç, baš. бәрәмес, bärämes, ven. беляш, beljaš) on öljyssä paistettava pyöreä piiras, jonka täytteenä on voimakkaasti maustettu naudan jauheliha. Tyypillisesti reunat käännetään rypyttäen täytteen päälle niin, että piirakka jää keskeltä avoimeksi. Pärämäts on perinneruoka Venäjällä asuvien turkkilaisten tataarien ja baškiirien kulttuureissa. Suomessa pärämäts tuli alun perin myyntiin Tampereella 1960-luvulla silloisen Linkosuon Siilinkarin grillissä, käyttäen paikallisen tataariyhteisön suvun reseptiä. == Pärämäts Suomessa == Suomeen pärämäts- piiras kulkeutui maahan muuttaneiden tataarien mukana. Pärämätsit tulivat aluksi myyntiin 1960-luvulla Tampereen Linkosuon omistamassa Hämeenkadulla sijaitsevassa Siilinkarin kahvilassa (silloinen grilli). Käytetty resepti oli leipomolla työskennelleen suomentataarin, kondiittorimestari-jääkiekkolija Mönäyvär Saadetdinin suvulta lähtöisin. Juhani Linkosuo kiinnostui hänen seurassaan piiraan tuotteistamisesta. Hän oli alun perin tutustunut piiraaseen jääkiekkoilija Lotfi Nasibin kautta, jonka äiti teki lapsilleen piiraita välipalaksi koulun jälkeen. Linkosuon pärämätsin kehittelyssä auttoi puolestaan Mönäyvärin äiti, Hadshar.Baibulat 2004, s. 263 Pitkän tauon jälkeen, vuonna 2021, Hämeenkadun Siilinkari alkoi uudestaan tekemään itse pärämätsejä alkuperäisen reseptin pohjalta. Pärämätsistä ovat sittemmin monet muutkin kehitelleet oman versionsa. Päivittäistavarakaupoissa pärämätsiä on myynyt Amissa Oy (ent. Amissa Food), jonka leipomotoiminta asetettiin vuonna 2023 toimenpidekieltoon siinä havaittujen puutteiden ja laiminlyöntien vuoksi. Kotileipomo Amissan (eri yritys) perustivat alun perin Saadetdinin veljekset Mönäyvär, Ali ja Ilgis vuonna 1978. Pärämätsin maustevaihtoehtoja on yleensä kaksi: "kuivat" tai "märät", joista kuivat tarkoittaa kuivaa mausteseosta, märät ketsuppia ja sinappia. Suomentataarilainen perinneruokakirja suosittelee piirasta tarjoiltavan esimerkiksi jogurtin, smetanan, kermaviilin, sinapin, maustekurkun tai tuoresalaatin kanssa. Myös puolukkasurvos on joidenkin mieleen. Venäjän puolella pärämätsiä tarjotaan usein lihaliemen, jogurtin tai ayran-juoman kera. Pärämätsiä on Suomessa kutsuttu myös turkkilaiseksi piiraaksi. Turkinsukuiset tataarit tunnettiin Suomessa 1900-luvun ajan yleisesti ”turkkilaisina” ja he saivat myös vaikutteita turkin kielestä, mikä näkyi etenkin heidän kielensä kirjoitusmuodossa (tr. peremeç). ==Lähteet== == Aiheesta muualla == * * Pärämäts-resepti Martat * Suomen tataarien ruokaperinteestä * Tataarilainen pärämäts-resepti Luokka:Suomalainen keittiö Luokka:Tataarit Luokka:Suomen tataarit Luokka:Liharuoat
Sidharth Malhotra

Sidharth Malhotra (; s. 16. tammikuuta 1985 Delhi) on intialainen näyttelijä ja entinen malli, joka työskentelee hindinkielisessä elokuvateollisuudessa. Malhotra aloitti mallin uransa 18-vuotiaana. Tyytymättömänä ammattiinsa hän lopetti ja pääsi avustamaan Karan Joharia tämän ohjatessa elokuvaansa Nimeni on Khan (2010). Hän teki näyttelijändebyyttinsä Joharin romanttisessa komediassa Student of the Year (2012), joka oli kaupallinen menestys. Seuraavaksi Malhotra näytteli kolmessa kaupallisesti menestyneessä elokuvassa; romanttisessa komediassa Hasee Toh Phasee (2014), trillerissä Ek Villain (2014) ja perhedraamassa Kapoor & Sons (2016). Hänen seuraavat elokuvansa olivat melko menestyksettömiä. Vuonna 2021 Malhotra sai ylistystä roolisuorituksestaan Intian armeijan kapteenina Vikram Batrana elämäkerrallisessa sotaelokuvassa Shershaah. == Yksityiselämä == Malhotra meni naimisiin näyttelijä Kiara Advanin kanssa Jaisalmerissa 7. helmikuuta 2023. == Filmografia == Vuosi Elokuva Rooli 2012 Student of the Year Abhimanyu Singh 2014 Hasee Toh Phasee Nikhil Bharadwaj Ek Villain Guru Pratap Singh 2015 Brothers Monty Fernandez 2016 Kapoor & Sons Aryan Kapoor Baar Baar Dekho Jai Varma 2017 A Gentleman Gaurav Kapoor/Rishi Purohit Ittefaq Vikram Sethi 2018 Aiyaary Majuri Jai Bakshi 2019 Jabariya Jodi Abhay Singh Marjaavaan Raghu 2021 Shershaah Vikram Batra, Vishal Batra 2022 Thank God Ayaan Kapoor 2023 Mission Majnu Amandeep Ajitpal Singh/Tariq Hussain 2024 Yodha Arun Katyal == Palkinnot ja ehdokkuudet == Vuosi Elokuva Palkinto Kategoria Tulos 2012 Student of the Year BIG Star Entertainment Awards Viihdyttävin tulokas – mies 2013 ETC Bollywood Business Awards Tuottoisin tulokas – mies Filmfare Awards Paras miestulokas Screen Awards Lupaavin tulokas – mies Stardust Awards Läpimurtosuoritus – mies Huomisen supertähti – mies Star Guild Awards Paras miestulokas Times of India Film Awards Paras tulokas – mies South African India Film and Television Awards Vuoden tulokas – mies 2014 Hasee Toh Phasee BIG Star Entertainment Awards Viihdyttävin näyttelijä romanttisessa elokuvassa – mies BIG Star Entertainment Awards Vuoden viihdyttäjä (Alia Bhattin kanssa) Vogue Beauty Awards Kaunein mies Ek Villain Stardust Awards Huomisen supertähti – mies BIG Star Entertainment Awards Viihdyttävin näyttelijä jännityselokuvassa – mies 2015 Screen Awards Paras miesnäyttelijä – yleisön valinta 2016 Filmfare Glamour And Style Awards Tyylikkäin miestähti 2017 Kapoor & Sons BIG Zee Entertainment Awards Viihdyttävin näyttelijä romanttisessa elokuvassa – mies GQ Awards Vuoden tyylikkäin mies Hindustan Times Most Sylish Awards Tyylikkäin lukijoiden valitsema miesnäyttelijä 2018 Ittefaq Zee Cine Awards Paras näyttelijä negatiivisessa roolissa 2022 Shershaah International Indian Film Academy Awards Paras miespääosa Filmfare Awards Paras miespääosa == Lähteet == == Aiheesta muualla == * * Luokka:Intialaiset näyttelijät Luokka:Intialaiset mallit Luokka:Vuonna 1985 syntyneet Luokka:Elävät henkilöt
Jarmuk

Jarmuk on (, ) on Jordanin suurin sivujoki. Se virtaa Jordanian, Syyrian ja Israelin halki. ==Maantiede== Jarmuk alkaa vulkaaniselta ylängöltä Syyrian kaakkoisosasta läheltä Jordanian vastaista rajaa ja se laskee Jordanjokeen. Linnuntietä päästä päähän mitattuna Jarmukin pituus on vain noin 32 kilometriä, mutta mutkittelu huomioon ottaen sen pituus on 80 kilometriä. Virtaukseltaan se on Jordanian pisin joki ja pituudeltaan Israelin kolmanneksi pisin joki. Ajan kanssa Jarmuk on kovertunut ympäröivään vulkaanisen ylänköön pinnan läpi alempaan pehmeään kalkkikiveen ja mudostanut näin jyrkkäseinäisen syvän rotkon. Jarmukiin laskee useita osan vuodesta virtaavia jokia ja koska ne eivät ole kovertaneet yhtä syviä rotkoja, niiden yhtymäkohdissa on myös useita vesiputouksia. Jarmukin valuma-alue on suuri, mikä johtaa etenkin ajoittaisten rankkasateiden aikana tulvimiseen. ==Historia== Jarmukin nimen alkuperää ei tunneta. Hepreaksi nimi mainitaan ensimmäisen kerran Manassen rukouksessa. Kreikkalaisissa ja latinalaisissa lähteissä nimi esiintyy useissa eri kirjoitusasuissa. Plinius vanhempi mainitsee sen nimellä Hieromices ja kartassa Tabula Peutingeriana se on muodossa Heromicas. Bysantin valtakunnan aikaisissa lähteissä jokea kutsutaan nimillä Hiermochthas tai Thos. Arabiaksi joen alajuoksu tunnetaan nimellä Nahr al-Yarmuk ja keskijuoksu Shariʿat al- Munadira. Jarmuk tunnetaan erityisesti Jarmukin taistelusta vuonna 636, jossa Khalid ibn al-Walidin johtamat arabit voittivat Bysantin valtakunnan armeijan. Joen jyrkkäreunainen laakso on ollut tärkeä kulkureitti ja sitä mukaillen rakennettiin myös kapearaiteinen rautatie Haifasta Daraan, jossa rautatie liittyi Hijazin rautatiehen. Joen ylittävät rautatiesillat olivat sotatoimien kohteena alueella ensimmäisen maailmansodan aikana käydyn arabikapinan aikana. Sittemmin itsenäisessä Jordaniassa joen varrelle rakennettiin vuonna 1966 Ghawr ash-Sharqiyah-kanava, jonka kautta vettä ohjataan maatalouden käyttöön Jordanin laaksossa. Israelissa puolestaan joen alajuoksu lähteineen ja roomalaisine raunioineen avattiin matkailulle kuuden päivän sodan jälkeen vuonna 1967. == Lähteet == == Aiheesta muualla == Luokka:Jordanian joet Luokka:Syyrian joet Luokka:Israelin joet
Andrei Lavrov (käsipalloilija)

Andrei Ivanovitš Lavrov (; s. 26. maaliskuuta 1962 Krasnodar) on uransa jo päättänyt venäläinen ja ex-neuvostoliittolainen käsipallomaalivahti. Hän voitti olympiakultaa kolmelle eri maalle, vuonna 1988 Neuvostoliitolle, vuonna 1992 IVY:lle ja vuonna 2000 Venäjälle. Lisäksi hän voitti Venäjälle vielä olympiapronssia vuonna 2004 ja pelasi vuoden 1996 olympialaisissa, joissa Venäjä sijoittui viidenneksi. Vuoden 2000 kesäolympialaisten avajaisissa Lavrov kantoi Venäjän lippua. MM-kisoissa Lavrov on voittanut kaksi kultaa sekä yhden hopean Venäjälle ja yhden hopean Neuvostoliitolle. Hänet nimettiin Venäjällä vuosituhannen käsipalloilijaksi vuonna 2001. == Lähteet == Luokka:Venäläiset käsipalloilijat Luokka:Neuvostoliittolaiset käsipalloilijat Luokka:Vuonna 1962 syntyneet Luokka:Elävät henkilöt
Andrei Lavrov

Andrei Lavrov () on seuraavien henkilöiden nimi: *Andrei Lavrov (s. 1987), venäläinen alamäkiluistelija *Andrei Lavrov (s. 1962), venäläinen käsipalloilija ja lajin kolminkertainen olympiavoittaja
The Oxford Times

The Oxford Times on vuonna 1862 perustettu viikoittain ilmestyvä sanomalehti, joka julkaistaan tiistaisin Oxfordissa, Yhdistyneessä kuningaskunnassa. 1922 Arabian Lawrencena tunnettu T. E. Lawrence painatti sotamuistelmistaan Seven Pillars of Wisdom (1922) rajatun määrän kopioita lehden kirjapainossa. == Lähteet == Luokka:Brittiläiset sanomalehdet Luokka:Oxford